Okresná prokuratúra Ružomberok 
Dončova 8, 034 53 Ružomberok 1 	

Sp. zn. : 2 Pv 196/13/5508	Ružomberok, 3.2.2015
EEČ : 2-42-13-2015

U Z N E S E N I E

Trestná vec:	obvinený XXXXX a spol.  
Prečin:	Krádež podľa § 212 odsek 2 písmeno a Trestného zákona číslo 300/2005 Zbierky zákonov v znení zákona číslo 334/2012 Zbierky zákonov

Rozhodol: 	prokurátor Okresnej prokuratúry Ružomberok
Podľa § 217 odsek 1 Trestného poriadku vyslovujem, že obvinení:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
2.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry XXXXX zo dňa 24.10.2013, spisová značka 2 Pv 196/13/5508, ktorým podľa § 216 odsek 1 Trestného poriadku podmienečne zastavil trestné stíhanie, osvedčili.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
dňa 16.05.2013 v čase medzi 22.00 h až 22.30 h sa vlámali do garáže č. 514, ktorá sa nachádza vo dvore za obytným domom č. 15 na ulici Považskej v Ružomberku, po vzájomnej dohode v popoludňajších hodinách toho istého dňa  tak, že nezisteným predmetom a spôsobom odstránili visiaci zámok na dverách garáže, následne odstránili drevenú výplň na okne predmetnej garáže, vošli do vnútra, kde vytlačili a zvesili pravú stranu garážových dverí a z garáže odcudzili osobné motorové vozidlo zn. Škoda Favorit, ev. č. RK-076AR, šedej pastelovej farby, VIN: TMBADA200M0282134, rok výroby 1990, v ktorom boli rozložené dve šatníkové skrine, následne ho dňa 17.05.2013 rozobrali, teda odstránili plasty a iné príslušenstvo a toho istého dňa za pomoci osôb XXXXX a XXXXX odtiahli do Zberných surovín, a. s., Žilina, pobočka XXXXX, na ulici Železničnej, kde bolo zošrotované, čím spôsobil poškodenému XXXXX, nar. 04.05.1986, trvale bytom XXXXX, XXXXX, škodu odcudzením vozidla vo výške 310,- Eur, škodu odcudzení dvoch rozložených šatníkových skríň vo výške 100,- Eur a poškodením visiaceho zámku vo výške 5,- Eur,  

Uznesením prokurátora Okresnej prokuratúry XXXXX zo dňa 24.10.2013, spisová značka 2 Pv 196/13/5508, bola určená všetkým obvineným skúšobná doba v trvaní 12 mesiacov.
Odôvodnenie:
             Uznesením prokurátora Okresnej prokuratúry v Ružomberku z 24.10.2013 sp. zn. 2Pv 196/13/5508, právoplatné 06.11.2013 bolo v zmysle § 216 ods. 1 Tr. por., podmienečne zastavené trestné stíhanie proti XXXXX a XXXXX pre prečin krádeže v spolupáchateľstve podľa §20, § 212 ods. 2 písm. a) Trestného zákona, pre skutok, ktorého sa dopustili takým spôsobom, ako je uvedené vo výrokovej časti tohto unesenia. Zároveň podľa § 216 ods. 2 Tr. por., im bola určená skúšobná doba 12 mesiacov, ktorá trvala do 06.11.2014.

	Z vyžiadaných podkladov, ako aj z odpisu z registra trestov bolo zistené, že XXXXX aj XXXXX v priebehu skúšobnej doby viedli riadny život a nedopustili sa žiadneho protiprávneho konania. Na základe predvolania sa dňa 03.02.2015 obvinení dostavili na tunajšiu prokuratúru a predložili doklady o vkladoch na účet poškodeného v celkovej hodnote 500,- Eur, teda vo výške určenej v uznesení o podmienečnom zastavení trestného stíhania a splnili tak podmienku náhrady škody v skúšobnej dobe podmienečného zastavenia trestného stíhania. Splnili tým všetky zákonné podmienky uvedené v § 217 ods. 1 Tr. por. a preto som rozhodol tak, ako je uvedené vo výrokovej časti tohto uznesenia.

	Právoplatnosťou tohto uznesenia, tak ako to vyplýva z § 217 ods. 4 Tr. por. nastavajú účinky zastavenia trestného stíhania (§ 9 ods. 1 písm. e/ Tr. por.).

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Juraj Stankoviansky
prokurátor